b'\n_START_ARTICLE_\nGarliavos Juozo Luk\xc5\xa1os gimnazija\n_START_SECTION_\nIstorija\n_START_PARAGRAPH_\nMokykla atidaryta 1992 m. pavasar\xc4\xaf. Tai jauniausia gyvenviet\xc4\x97s bendrojo lavinimo mokykla. Ji \xc4\xafkurta netipin\xc4\x97se patalpose, buvusiame Valstybiniame projektavimo ir rekonstravimo institute. \xc5\xa0iuo metu visi\xc5\xa1kai pritaikyta ugdymo reikm\xc4\x97ms. Vyksta gimnazijos renovacija. Mokykla i\xc5\xa1siskiria auk\xc5\xa1tu mokini\xc5\xb3 \xc5\xbeini\xc5\xb3 lygiu, reik\xc5\xa1mingais pasiekimais rajonin\xc4\x97se ir respublikin\xc4\x97se mokini\xc5\xb3 olimpiadose, konkursuose, projektuose, sportin\xc4\x97se var\xc5\xbeybose. Gimnazija \xc4\xafgyvendina pla\xc4\x8di\xc4\x85 pilietinio-dorinio ugdymo program\xc4\x85: \xc4\xafkurtas rezistento Juozo Luk\xc5\xa1os-Daumanto (1921\xe2\x80\x931951) memorialinis muziejus, kataliki\xc5\xa1ko ugdymo centras, aktyviai veikia mokini\xc5\xb3 ir t\xc4\x97v\xc5\xb3 savivaldos. Mokiniai globoja vieni\xc5\xa1us senelius, tvarko kapines, kitas atmintinas vietas, renka med\xc5\xbeiag\xc4\x85 apie rezistencinio jud\xc4\x97jimo dalyvius, tremtinius._NEWLINE_Bendradarbiaujama su pana\xc5\xa1aus tipo Lietuvos ir u\xc5\xbesienio mokyklomis, bendraujama su u\xc5\xbesienio lietuviais, \xc4\xafvairiais fondais ir organizacijomis. Gimnazija organizuoja mokslines konferencijas, kuriose gvildenamos rezistencijos ir religijos temos, susitikimus su \xc5\xbeymiais Lietuvos ir u\xc5\xbesienio politikais, dvasininkais, kult\xc5\xabros bei meno veik\xc4\x97jais.'